2022ko Bertsolari Txapelketa Nagusia

[260px|thumb|Buruz burukoa [Maialen Lujanbiok eta Amets Arzallusek jokatu zuten.]]
[260px|thumb|[Nafarroa Arena bete egin zen finala ikusteko.]]

**2022ko Bertsolari Txapelketa Nagusia** edo **BTN22** bertsolaritza txapelketa izan zen. 2022ko udazkenean hasi zen jokatzen eta finala Iruñean jokatu zen Nafarroa Arenan abenduaren 18an. 2021ean jokatzekoa zen, baina atzeratu zen COVID-19 pandemiagatik. Maialen Lujanbiok irabazi zuen, Amets Arzallusekin buruz-burukoan kantatu ostean. Hirugarren txapela izan zen Lujanbiorentzat eta hirugarren buruz-burukoa Arzallusentzat.

Nerea Erbiti musikari nafarrak sortu zuen 2022ko Bertsolari Txapelketa Nagusiaren Ttkn Da sintonia.

## Parte-hartzaileak 
### Bertsolariak 
Bertsolari guztien biografiak eta datuak Bertsozale elkartearen gunean ikusi.

### Gai-jartzaileak 
Gai-jartzaileen biografiak eta datuak Bertsozale elkartearen gunean ikusi.

### Epaileak 
#### Epai irizpideak
Epai irizpideek hainbat faktore hartzen dituzten kontuan, gaia, hizkera, neurria, errima eta oinak, doinua, testua, baliabide paratestualak eta hartutako denbora kasu.
#### Epaile taldea 
260px|thumb|Epaile taldea.
Epaileen biografiak eta datuak Bertsozale elkartearen gunean ikusi.

## Lehen fasea 
2022ko Bertsolari Txapelketa Nagusiko lehen fasea Getxon hasi zen 2022ko irailaren 24an eta Lizarran amaitu zen urte ereko urriaren 9an. Lehenengo fasean 36 bertsolari aritu ziren kantuan, bakoitzak bere herrialdeko txapelketan lortu zuen sailkapenari esker. Lehen fase honetan sei bertsolariko sei saio egin ziren, eta hauetatik 19 pasatuko ziren finalaurrekoetara: saio bakoitzean nagusitu ziren sei bertsolariak zuzenenan, eta gainerakoen artean puntu gehien batzen dituzten hamahiruak finalaurrekoetara pasatu ziren.

### Getxo 
Lehen saioa Getxon ospatu zen, irailaren 24an. Alaia Martin izan zen txapelduna, eta zuzenean sailkatu zen finalaurrekora, 738 puntu lortuta.

### Arrasate 
Irailaren 25ean bigarren saioa egin zen, Arrasaten. Joanes Illarregik lortu zuen finalaurrekorako sailkapen zuzena, 678 punturekin.

### Gotaine-Iribarne 
Gotaine-Iribarnen, lehen faseko hirugarren saioa izan zen. Herriko Gelan jokatu zuen 2022ko urriaren 1eko 17:00etan eta 650 lagun bildu dira bertan. Nerea Ibarzabalek eskuratu zuen zuzeneko sailkapena, 738 puntu eskuratuta.

### Gasteiz 
Gasteizen, lehen faseko laugarren saioa izan zen. Europar Biltzar Jauregiko Maria de Maeztu entzunaretoan jokatu zuen 2022ko urriaren 2ko 17:00etan. eta 650 lagun bildu ziren bertan. Haritz Mujikak lortu zuen zuzeneko sailkapena, 695,5 punturekin.

### Donostia 
Donostian, lehen faseko bosgarren saioa izan zen. Victoria Eugenia Antzokian jokatu zuen 2022ko urriaren 8ko 17:00etan eta 888 bertsozale elkartu ziren. Jone Uria izan zen zuzenean sailkatua, 706 puntu eskuratuta. 

### Lizarra 
Lizarran, lehen faseko seigarren eta azken saioa izan zen. Aitor Bizkarrak eskuratu zuen zuzeneko sailkapena, 693,5 punturekin. 

## Finalaurrekoa 
[260px|thumb|[Elizondoko finalaurrekoa]]
[260px|thumb|[Baionako finalaurrekoa.]]

2022ko Bertsolari Txapelketa Nagusiko finalaurrekoa bi itzulian banatuta dago. Lehenengo itzulian, 24 bertsolari aritu ziren lehian, 2017ko BTN finaleko parte hartu zutenak sailkatuak eta taldeak lehenengo fasean sailkatutakoak. Sei bertsolariko lau talde osatu ziren. Saio bakarrera lehiatu zen, eta talde bakoitzeko irabazlea zuzenean pasa zen hurrengo fasera; eta gainerakoen artean puntu gehien batzen zituzten hamalauekin osatu zen bigarren itzulian arituko zen taldea.

### Elizondo 
Elizondo, finalaurreko lehen faseko lehen saioa izan zen. Baztan pilotalekuan jokatu zuen 2022ko urriaren 22an. Alaia Martin zuzenean sailkatu zen bigarren faserako.

### Donibane Garazi  
Donibane Garazin izan zen finalaurreko lehen faseko bigarren saioa. Jai Alain jokatu zuen 2022ko urriaren 22an. Oihana Iguaran sailkatu zen zuzenean bigarren fasera.

### Irun 
Irunen, finalaurreko lehen faseko hirugarren saioa izan zen. Ficoban jokatu zuen 2022ko azaroaren 5ean. Sustrai Colinak lortu zuzen zuzeneko sailkapena hurrengo faserako.

### Durango 
Durangon, finalaurreko lehen faseko laugarren saioa izan zen. Landako gunean jokatu zuen 2022ko azaroaren 12a 17:00etan. Aitor Mendiluze izan zen zuzenean sailkatutakoa.

### Amurrio 
Amurrion, finalaurreko bigarren faseko lehen saioa izan zen. 2022ko azaroaren 19an lehiatu zen, Bañueta kiroldegian. Alaia Martinek eskuratu zuen puntu kopururik handiena, 676 punturekin.

### Baiona  
Baionan izan zen finalaurreko bigarren faseko bigarren saioa, 2022ko azaroaren 26an Laugan.

### Bilbo 
Bilbo jokatu zen hirugarren eta azken finalaurrekoa, 2022ko abenduaren 3an Bilbao Arenan. Amets Arzallus izan zen saioaren irabazlea, 662 punturekin.

### Finalaurrekoetako sailkapen orokorra 
## Finala 
2022ko Bertsolari Txapelketa Nagusiko finala 2022ko abenduaren 18an jokatuko da Navarra Arenan. 2017ko Bertsolari Txapelketa Nagusia irabazi zuen Maialen Lujanbiok eta finalaurrekoan sailkatutako Aitor Mendiluze, Alaia Martin, Amets Arzallus, Beñat Gaztelumendi, Joanes Illarregi, Nerea Ibarzabal eta Sustrai Colina.

### Egin beharreko lanak 
260px|thumb|Lehen aldiz Bertsolari Txapelketa Nagusiko bateko final batean bi emakume aritu ziren alkarrekin ofiziotan. Irudian, Alaia Martin kantuan eta Maialen Lujanbio entzuten.
Goizeko lanak hauek izan ziren:

* binaka, ofizioka, hiruna bertso zortziko handian; 
* binaka, ofizioka, hiruna bertso zortziko txikian; 
* banaka, lehen puntua emanda, hiru bertso zortziko txikian; 
* binaka, gaia emanda, hiruna bertso sei puntuko motzean; 
* eta ganbarako lana nahi den doinu eta neurrian.

Arratsaldekoak, berriz, hauek:

#### Buruz-burukoa 
### Txapelketako puntuazio onena lortu duten bertsoak 
**Zortziko handia**. Maialen Lujanbio 200 pt. Iruñako finalean.

Gaia: Alaia eta Maialen, denda bat duzue elkarrekin itsasertzean. Klima aldaketaren ondorioak gero eta nabarmenagoak dira zuenean. Zuk Alaia, denda lekuz aldatu nahi duzu; Maialenek bertan jarraitu nahi du. 

**Zortziko txikia.** Maialen Lujanbio 191.50 pt. Iruñako finalean.

Gaia: Xabat eta Onintza kuadrilla berekoak zarie. Xabat, Onintzak urtero loteria dezimo bi erosi izan dauz erdibana jokatzeko. Aurten, Onintza dezimoakaz etorri zanean, estatuari dirua emotea dala eta ez zendun dirurik jokatu gura izan. Tokatu egin da. 

**Puntu erantzunak.** Aitor Mendiluze 187.00 pt, Iruñako finalean.

Musika taldeen itzulera. 1. Hertzainak-ek omen du bere azken bira 2. Aspaldiko taldeak oholtzara bueltan 3. Zein talde nahi zenuke berriz itzultzea? 

**6ko motza** Amets Arzallus 197,00 pt Iruñako finalean.

Gaia: Nerea eta Amets neba-arreba abeltzainak zarete. Orain arte, behien esnea enpresa bati saltzen zenioten. Nerea, Ametsek proposatu dizu lan egiteko modua aldatzea, eta esnekiak zuzenean saltzen hastea. 

**Ganbara.** Alaia Martin 207.00 pt. Iruñako finalean.

Gaia: GIrribarre konplizea egin diozue elkarri. 

**Hamarreko txikia.** Amets Arzallus 200,50 pt. Iruñeako finalean.

Gaia: Sustrai gurasoa eta Amets 14 urteko semea zarete. Sustrai, gaur Ametsek hiruhileko honetan atera dituen notak erakutsi dizkizu. Orain arte ez bezala, nota txarrak atera ditu. 

**Puntutan.** Aitor Mendiluze 196.50 pt. Iruñako finalean.

Gaia: Maialen eta Aitor begiraleak zarete. Umeekin irteera bat egin duzue. Hamaiketakoaren ordua ailegatu denean, kafe bat hartzera joan zarete, umeak parkean utzita. Bueltatu zaretenean, parkea hutsik dago, eta umeak ez dira inondik ageri. 

**Bakarka.** Maialen Lujanbio 214.50 pt. Iruñako finalean

Gaia: Egun osoa bertzeen etxeak garbitzen aritu ondotik, zure etxera ailegatu berri zara. 

## Babesleak 
Bertsozale Elkartearen urteko jardueraren BABESLEAK honakoak dira:
* Bertsozale Elkartea
* Eusko Jaurlaritza
* Nafarroako Gobernua
* Gipuzkoako Foru Aldundia
* Bizkaiko Foru Aldundia
* Laboral Kutxa
* Villabonako Udala

Bertsozale Elkartearen ELKARLAN ERAKUNDEAK honakoak dira:
* EITB
* Ikastolen Elkartea
* Euskal Herriko Unibertsitatea
* Mondragon Unibertsitatea
* Euskaltzaindia
* Emakunde
## Erreferentziak 
## Kanpo estekak 
*  Bertsozale Elkartearen webgunean, 2021ko Txapelketa